एसियन कप २०२३ : यूएईलाई स्तब्ध पार्दै ताजाकिस्तान क्वाटरफाइनलमा
एसियन कपमा डेब्यु गरिरहेको ताजाकिस्तानले टाइब्रेकरमा यूएईलाई ५–३ ले पराजित गर्दै क्वाटरफाइनलको ऐतिहासिक यात्रा तय गरेको छ । अस्ट्रेलिया पछि ताजाकिस्तान अन्तिम आठमा पुग्ने दोस्रो टिम बन्यो ।
दोहा — एसियन कपमा डेब्यु गरिरहेको ताजाकिस्तानले टाइब्रेकरमा यूएईलाई ५–३ ले पराजित गर्दै क्वाटरफाइनलको ऐतिहासिक यात्रा तय गरेको छ । अस्ट्रेलिया पछि ताजाकिस्तान अन्तिम आठमा पुग्ने दोस्रो टिम बन्यो ।प्रतिस्पर्धात्मक १ सय २० मिनेटको खेल १–१ को बराबरीमा टुंगेपछि ताजाकिस्तानका लागि एलिसन सुकुरोभले पेनाल्टी सुटआउटमा निर्णायक गोल गरे । त्यस अगाडि गोलरक्षक रुस्टम याटिमोभले काइओ कनेडोकाको दोस्रो प्रहार बचाएका थिए ।एसियन कपका पछिल्ला दुई संस्करणको सेमिफाइनल पुगेको यूएई यसपल्ट वरीयतामा आफू भन्दा ४० स्थान मुनिको टिमसँग पराजित रहेर प्रतियोगिताबाट बाहिरियो । अब उनले इराक अथवा जोर्डनमध्ये एक टिमविरुद्ध खेल्नेछ । 